Diari Oficial de la Generalitat Valenciana


Sumari del DOGV 5574, del 09-08-2007 (2007/10345)

Informació pública de la proposta de Programa d'Actuació Integrada del Sector AR-4 de sòl urbanitzable residencial de Jalance.
------------------------------------------------------------------------------------------------------------------------------

### Dades del document

Número de DOGV
:   5574

Data del DOGV
:   09-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10334


Data del document
:   02-08-2007

Organisme emissor
:   Arajucar, SL

Tipus de document
:   Informació Pública

Descriptors 

:   * Jalance
    * pla d'urbanisme

Informació pública de la proposta de Programa d'Actuació Integrada del Sector AR-4 de sòl urbanitzable residencial de Jalance. [2007/10638]  
L'entitat Arajucar SL, domiciliada a València, carrer Sant Vicent Màrtir, número 112, 1r, 1ª, CIF F95992860, ha formulat una proposta de Programa d'Actuació Integrada del Sector ARA-4 de sòl urbanitzable residencial de Jalance, que sotmet a informació pública de conformitat amb el que disposa l'article 134 de la Llei 16/2005, Urbanística Valenciana i concordants del seu reglament.  
Per acord del Ple de l'Ajuntament de Jalance, en sessió celebrada el dia 5 de desembre de 2006, es va aprovar l'inici del procediment concursal per a sotmetre a licitació l'adjudicació del Programa d'Actuació Integrada del Sector ARA-4, per mitjà de gestió indirecta, així com les bases particulars reguladores del concurs de la dita actuació per a la selecció d'agent urbanitzador. Amb data 11 de maig de 2007 ha sigut publicat per l'Ajuntament de Jalance l'anunci de licitació i les bases del referit programa, en el Diari Oficial de la Comunitat Valenciana número 5510, i ha sigut enviat el dit anunci al Diari Oficial de la Unió Europea el dia 7 de maig de 2007 i publicat el dia 10 de maig de 2007.  
L'ordenació estructural ve establida en el Pla General de Ordenació Urbana (PGOU) de Jalance, i l'ordenació detallada és la que es proposa en el pla parcial i projecte d'urbanització que componen l'alternativa tècnica presentada.  
L'àmbit d'actuació del programa comprén el sector ARA-4 de sòl urbanitzable d'ús residencial del PGOU de Jalance, que ocupa una superfície de 7.931,31 m² i es localitza el nord del nucli urbà de Jalance, en una àrea sobreelevada junt amb el terciari hoteler i conformant el límit del sòl classificat com urbanitzable del cas urbà. L'accés al sector es realitza actualment des de l'antiga CN-330, hui carrer Major, i els seus límits són: al nord, sòl no urbanitzable comú; a l'est, antiga carretera N-330, hui carrer del municipi; oest, sòl no urbanitzable comú; sud, àrea terciària de l'hotel de la Vall.  
En data 1 d'agost de 2007, s'ha atorgat acta notarial de protocol·lització i sotmetiment a informació pública de l'alternativa tècnica del programa, comprensiva del pla parcial i projecte d'urbanització, en la notaria d'Ayora del senyor Lucas Braquehais Conesa, sítia en la plaça Major, número 1, 1ª, on podrà consultar-se per qualsevol persona en horari de 10.00 a 13.00 hores durant el termini d'un mes comptat a partir del següent dia a la publicació del present anunci en el Diari Oficial de la Comunitat Valenciana, a fi d'obtindre informació pels procediments legals i presentar al·legacions. Igualment, podran presentar-se al·legacions dins de l'esmentat termini en l'Ajuntament de Jalance, davant del qual es depositarà una còpia dels mateixos documents.  
Jalance, 2 d'agost de 2007.- Arajucar, SL. Administrador: José Luis Soriano López.